Arnold Overbeck
Arnold Ludwig August Overbeck (* 12. April 1831 in Lübeck; † 8. Oktober 1899 in Düsseldörp) weer en düütsch Landschapsmaler un Porträtfotograf.

Leven 
Arnold Overbeck stamm ut de Lübecker Familie Overbeck. He weer de tweete Söhn vun Johannes (Hans) Overbeck (1788–1832), en öllere Bröer vun den bekannten Maler Friedrich Overbeck, un en Enkel vun den Lübecker Börgermeester Christian Adolph Overbeck. Arnold Overbeck weer van 1851 bit 1854 Schöler bi Johann Wilhelm Schirmer an de Kunstakademie Düsseldörp. Van 1855 bit 1857 hett Overbeck en Italienreis maakt, wo he in de Annalen vun dat Antico Caffè Greco in Rom nahwiest is. Ut disse Tiet stamm dat Gemälde Landschaft aus dem Sabbinergebirge. 1908 befunn sück dat in de Sammlung vun dat Museums am Dom in Lübeck. Enn‘ vun de 1850er Johren leet he sück in  Düsseldörp as Landschapsmaler daal, wahn 1859, tietgliek mit den Maler Carl von Häberlin, in de Jägerhofstraße 13 un hörr den Künstlervereen Malkasten an. 

Siet den 1. April 1863 weer he gemeensam mit sien Bröer Gustav Overbeck (* 1827) Inhebber vun en  photographische Anstalt ünner Firma Gebr. G. & A. Overbeck in Düsseldörp, tonächst in de Schadowstr. 12, denn in de Königsallee 43, later  Königsallee 88 (Kunstlichtatelier „Köst“). Um 1875 hemm sück de Anschriften vun de Bröers Overbeck deelt. Arnold Overbeck harr Kathinka, borene Schulz, in‘n Mai 1875 in Düsseldörp heiraadt. In‘n November 1876 kreeg de  Fotograf Wilhelm Otto för de Firma „G. Overbeck“ de Prokura mit Sitt Schadowstr. 42. Later wurr dat Atelier „G. Overbeck“ in de Schadowstr. 42 vun Otto övernommen.

Dat sünd tallriek Fotografien in de dormals begäng Formaten Kabinettformat un Carte de visite erhollen bleeven, de ok Ingang in Museen funnen. 1880 nehm Overbeck mit Photographien un Chromophotographien an de Gewarf- un Kunstutstellung up dat  Zoo-Gelände deel. „Auf unserer Ausstellung sind übrigens fast nur Porträts zu finden. […] Unter den Porträt-Photographen erwähnen wir speziell Arnold Overbeck.“

Werke 
 Shakspeare-Album: sämmtliche Costümfiguren aus dem Shakspearefest... 1864, von der Künstler-Gesellschaft „Malkasten“ in Düsseldorf, photographiert und herausg. von Gebr. G. & A. Overbeck. Düsseldorf 1864, Digitalisat

Kiek ok
 List vun Maler vun de Düsseldörper Malerschool

Literatur 
 Arnold Overbeck. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 26: Olivier–Pieris. E. A. Seemann, Leipzig 1932, S. 104.

Weblinks 

 Arnold Overbeck bei GenWiki
 Arnold Overbeck im fotografenwiki
 G & A Overbeck in dat Getty Museum

Enkeld Nahwiesen 

Mann
Börger von Düütschland
Boren 1831
Storven 1899
Landschapsmaler
Fotograf
Maler (Düsseldörper Malerschool)